ప్రముఖ దక్షిణాది సినీ దర్శకుడు, దాదా ఫాల్కే అవార్డు గ్రహీత, దివంగత కె. బాలచందర్ ఆస్తులపై ఓ ప్రైవేటు బ్యాంకు వేలం ప్రకటన వేయడంతో అభిమానులు షాకయ్యారు. ఎన్నో అద్భుతమైన సినిమాలు తీయడంతో పాటు , సినీ పరిశ్రమకు రజనీకాంత్, కమల్ హాసన్ లాంటి స్టార్లను, ఎంతో మంది హీరోలను, హీరోయిన్లను పరిచయం చేసిన ఆయన ఆస్తులు ఇలా వేలానికి రావడం అభిమానులను జీర్ణించుకోలేక పోతున్నారు. ఈ వేలం వ్యవహారంపై బాలచందర్ కుమార్తె పుష్పా కందస్వామి స్పందించారు.
యూకో బ్యాంకు నుండి వేలం ప్రకటన వచ్చిన మాట నిజమే అని, ఇతర ప్రొడక్షన్స్ సంస్థల మాదిరిగానే బాలచందర్ కు చెందిన కవితాలయా సంస్థ కూడా ఓ టీవీ సీరియల్ నిర్మాణం కోసం బ్యాంకు లోన్ తీసుకుందని, ఇందు కోసం మైలాపూర్లోని ఇంటిని, ఆఫీసును 2010లో యూకో బ్యాంకులో తాకట్టు పెట్టారని పుష్పా తెలిపారు.
సదరు సీరియల్ నిర్మాణం 2015లోనే ఆగిపోయిందని, అప్పటి వరకు బ్యాంకు రుణంపై అసలుతో పాటు కొంతమేర వడ్డీని చెల్లించామని తెలిపారు. మిగిలిన మొత్తాన్ని వన్ టైమ్ సెట్మెంటులో చెల్లించడానికి ప్రయత్నాలు చేస్తున్నామని, చర్చలు జరుగుతుండగానే బ్యాంకు నుండి వేలం ప్రకటన వచ్చిందన్నారు.
అభిమానులు ఆందోళన చెందాల్ని అవసరం లేదని, బాలచందర్ ఆస్తులు వేలం వేయకుండా తగిన జాగ్రత్తలు తీసుకుంటున్నామని పుష్పా తెలిపారు.
బాలచందర్ 2014లో తన 84వ ఏట మరణించిన సంగతి తెలిసిందే. 100కుపైగా సినిమాలు, పలు సీరియల్స్ తీసిన ఆయన ప్రతిష్టాత్మక దాదా ఫాల్కే అవార్డుతో పాటు, పద్మశ్రీ, ఏఎన్ఆర్ నేషనల్ అవార్డ్, కలైమమని అవార్డులు సొంతం చేసుకున్నారు.
pramukha dakshinaadi cinee darsakudu, daadaa falke avaardu graheeta, divangata ke. balachander aastulapai oo praivetu byaanku velam prakatana veyadamtho abhimaanulu shaakayyaru. enno adbhutamaina cinimaalu teeyadamtho paatu , cinee parisramaku rajanikant, kamal hasan lanti staarlanu, entho mandi heerolanu, heroinlanu parichayam chesina aayana aastulu ilaa velaaniki ravadam abhimaanulanu jeerninchukoleka potunnaru. ee velam vyavahaarampai balachander kumarte pushpa kandaswamy spandinchaaru.
uco byaanku nundi velam prakatana vachina maata nijame ani, itara productions samsthala maadirigaane balachander ku chendina kavitalaya samstha kuudaa oo tv seerial nirmaanam kosam byaanku lon teesukundani, indu kosam mylapurloni intini, aafiisunu 2010loo uco byaankulo taakattu pettaarani pushpa telipaaru.
sadaru seerial nirmaanam 2015lone aagipoyindani, appati varaku byaanku runampai asalutho paatu kontamera vaddeeni chellinchaamani telipaaru. migilina mottaanni van time setmentulo chellinchadaaniki prayatnaalu chestunnamani, charchalu jarugutundagaane byaanku nundi velam prakatana vachindannaaru.
abhimaanulu aandolana chendaalni avasaram ledani, balachander aastulu velam veyakunda tagina jaagrattalu teesukuntunnamani pushpa telipaaru.
balachander 2014loo tana 84va eta maraninchina sangati telisinde. 100kupaiga cinimaalu, palu seerials teesina aayana pratishtaatmaka daadaa falke avaardutho paatu, padmashree, anr neshanal award, kalaimamani avaardulu sontam chesukunnaru.